รองนายกรัฐมนตรีและรัฐมนตรีว่าการกระทรวงสาธารณสุข ระบุ เดินหน้าใช้ประโยชน์จากกัญชาเพื่อการแพทย์เท่านั้น
รองนายกรัฐมนตรีและรัฐมนตรีว่าการกระทรวงสาธารณสุข ระบุ เดินหน้าใช้ประโยชน์จากกัญชาเพื่อการแพทย์เท่านั้น ยืนยันไม่ได้เปิดเสรีเพื่อสันทนาการ ขณะที่ สธ.เตรียมประกาศให้ รพ.ใช้สารสกัดจากกัญชาได้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ยืนยันว่าพรรคภูมิใจไทยไม่เคยพูดถึงนโยบาย การนำกัญชามาใช้เพื่อการสันทนาการ /แต่นโยบายหลักคือการนำประโยชน์มาใช้ด้านการรักษาทางการแพทย์ ทั้งนี้คงไม่มีพรรคการเมืองใดที่เสนอให้นำกัญชามาใช้อย่างเสรีเพื่อความสนุกสนาน และหากสามารถดำเนินการในเรื่องของการรักษาได้อย่างดี ก็จะเป็นประโยชน์ทางด้านเศรษฐกิจ ขณะที่กัญชงก็สามารถนำไปเป็นวัตถุดิบในอุตสาหกรรมต่างๆได้ ส่วนแนวทางการอนุญาตให้ปลูกบ้านละ 6 ต้นนั้น ยืนยันว่ามีความเป็นไปได้ แต่ทุกอย่างต้องเริ่มจากการทำความเข้าใจ และสร้างตัวอย่างให้คนได้เห็น และเชื่อว่าจะสามารถควบคุมการใช้ได้ และแน่นอนว่าเรื่องนี้จะต้องมีกฎหมายที่เกี่ยวข้องเข้ามาดูแล และในช่วงสองถึงสามสัปดาห์นี้ทางกระทรวงสาธารณสุขจะประกาศให้โรงพยาบาลในสังกัดของกระทรวงใช้สารสกัดจากกัญชารองนายกรัฐมนตรีและรัฐมนตรีว่าการกระทรวงสาธารณสุข กล่าวว่า วันนี้เป็นการประชุมคณะรัฐมนตรีนัดแรก ดังนั้น จะให้ทุกอย่างเสร็จสิ้นทั้งหมดคงเป็นไปไม่ได้ เพราะต้องประสานกับทุกหน่วยงานที่เกี่ยวข้อง ขอให้ทุกฝ่ายใจเย็นๆ ยืนยันว่าทุกหน่วยงานกำลังดำเนินการเรื่องนี้อยู่